E-pasta vēstules formāts - Vikipēdija

# E-pasta vēstules formāts

### Vikipēdijas raksts

E-pasta vēstules formāts nosaka standartu, kadā e-pasta vēstule jāsagatavo izsūtīšanai un kādā tā jāsaņem. Mūsdienās izmantotais ARPA "interneta teksta ziņojumu" standarts (Standard for ARPA Internet Text Message) ir definēts RFC 822.

## [izmainīt šo sadaļu] ARPA interneta teksta ziņojumu standarts

Pirmais standarts publicēts 1982. gada 13. augustā RFC 822 kā "Standard for the Format of ARPA Internet Text Messages". 2001. gada aprīlī publicēts papildinātais un precizētais dokuments "Internet Message Format" (RFC 2822).

E-pasta vēstule sastāv no divām daļām: galvenes un vēstules ķermeņa. Starp tām jābūt tukšai rindai (CRLF). Vēstule var būt arī bez ķermeņa, bet galvenei jābūt obligāti.

### [izmainīt šo sadaļu] Galvene

Galvene (header) sastāv no laukiem (fields), kas ir veidoti no 7 bitu simboliem. Katrs lauks sastāv no nosaukuma (field-name) un vērtības (field-body), kuri atdalīti ar kolu (":"). Lauks var būt vairākās rindās, bet starp tam nedrīkst būt tukšu rindu. Tukša rinda ir galvenes beigu pazīme un vēstules ķermeņa sākums.

Lauki var būt vairāki, bet vēstulē jābūt vismaz "Date", "From" un "To" vai "cc". Parasti galvenē ir vēl papildu lauki. Lauku secība nav stingri noteikta.

#### [izmainīt šo sadaļu] Izveides datums

Laukā Date norāda vēstules izveidošanas (nosūtīšanas) datumu. Tas ir īpašā standartā ar sūtītāja laika joslas norādi attiecībā pret Grīnvičas laiku. Piem., Date: Thu, 15 Feb 2007 11:27:17 +0200

#### [izmainīt šo sadaļu] Autora lauki

- From rāda nosūtītāja e-pasta adresi;
- Sender - ja sūtītājs (laukā From) nav vēstules autors, tad šeit norāda, no kā vēstule saņemta un tālāk pārsūtīta;
- Reply-To - e-pasta adrese, uz kuru sūtīt atbildi.

#### [izmainīt šo sadaļu] Saņēmēju lauki

Saņēmēji var būt arī vairāki.

- To norāda primāro saņēmēju vai saņēmējus.
- Cc (no angļu: Carbon Copy - koppapīrs, kuru izmanto rakstāmmašīnās, lai vienlaicīgi izdrukātu vairākas kopijas) - adresē citiem, kuri nav tiešie saņēmēji.
- Bcc (no angļu: Blind Carbon Copy, ko varētu tulkot kā "neredzamais koppapīrs") - saņēmēji, kuru adreses neparādīsies citu saņēmēju vēstulēs.

#### [izmainīt šo sadaļu] Identifikācijas lauki

- Message-ID - unikāls vēstules identifikators, kuru izmanto e-pasta programmas.

Laukos In-Reply-To un References norāda identifikatorus, kad veido atbildes vēstuli.

#### [izmainīt šo sadaļu] Informatīvie lauki

- Subject - vēstules tēma - īsa rinda, kas raksturo vēstuli. Kad veido atbildes vēstuli, parasti raksta "Re: " (no latīņu: res), kuram seko oriģināla vēstules lauka "Subject" saturs;
- Comments - komentāri;
- Keywords - atslēgvārdi, atdalīti ar komatu, kas var būt svarīgi saņēmējam.

#### [izmainīt šo sadaļu] Izsekošanas lauki

- Received - to pievieno katrs pasta serveris, caur kuru iet vēstule. Pēc tā var izsekot vēstules ceļam.

Lietotajam nosūtot vēstuli ar e-pasta klienta programmu, parasti iespējams izmainīt tikai laukus To, Cc, Bcc un Subject, pārējos formē pati programma.

### [izmainīt šo sadaļu] Vēstules ķermenis

Vēstules ķermenim (body) jāsastāv no ASCII (ANSI X3.4 - 7 bitu) simbolu rindām. Rindu maksimālais garums ir 998 simboli, bet ieteicamais - 78 simboli, izņemot CRLF. Simboli CR un LF tekstā var būt tikai abi kopā kā CRLF, nedrīkst parādīties atsevišķi.

Vēstules ķermenis no galvenes ir atdalīts ar tukšu rindu.

## [izmainīt šo sadaļu] Skatīt arī

- E-pasts
  - e-pasta adrese
- IMAP
- MIME
- POP3
- SMTP

| Šis ar informācijas tehnoloģijām un datoriem saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../e/-/p/E-pasta_v%C4%93stules_form%C4%81ts.html"

Kategorijas: Nepabeigti raksti par informācijas tehnoloģijām | E-pasts

##### Views

- Raksts
- Diskusija
- Pašreizējā versija

##### Meklēt